प्रज्ञा ठाकुर ने गोडसे को 'देशभक्त' बताने वाले अपने बयान पर लोकसभा में सफाई दी, विपक्ष का हंगामा  
प्रज्ञा ठाकुर ने लोकसभा में अपने बयान पर दी सफाई 
कहा, मेरे बयान को तोड़-मरोड़कर पेश किया गया 
उन्होंने कांग्रेस नेता राहुल गांधी पर भी साधा निशाना
बीजेपी सांसद प्रज्ञा ठाकुर ने महात्मा गांधी के हत्यारे गोडसे को देशभक्त बताने वाले अपने बयान पर लोकसभा में सफाई दी और कहा कि उनके बयान को तोड़-मरोड़कर पेश किया गया. प्रज्ञा ठाकुर ने कहा कि मेरे बयान को गलत ढंग से प्रस्तुत किया गया. मैं महात्मा गांधी का सम्मान करती हूं. वहीं, उन्होंने राहुल गांधी पर भी निशाना साधा और कहा कि मुझे अदालत ने दोषी करार नहीं दिया है, लेकिन मुझे खुलेआम आतंकवादी कहा गया. यह कानूनन अपराध है और एक महिला के नाते मेरी गरिमा का अपमान है. प्रज्ञा ठाकुर की सफाई के दौरान लोकसभा में काफी हंगामा भी हुआ. कांग्रेस समेत तमाम विपक्षी दलों के सांसदों ने प्रज्ञा ठाकुर के बयान की आलोचना करते हुए नारेबाजी की. 'महात्मा गांधी अमर रहें' जैसे नारे लगाए. 
Lok Sabha Speaker Om Birla: This House doesn't permit to glorify the matter of assassination of Mahatma Gandhi whether in this House or outside. Yesterday the Defence Minister gave the clarification on behalf of the government. The MP (Pragya Singh Thakur) has apologised too. https://t.co/v1k0A138Rf
विपक्ष के हंगामे के बीच लोकसभा अध्यक्ष ओम बिड़ला ने कहा कि महात्मा गांधी के हत्यारे का महिमामंडन स्वीकार नहीं है और इसे सदन के रिकॉर्ड में भी नहीं लिया गया है. सदन के सदस्यों की मांग पर प्रज्ञा सिंह ठाकुर ने अपने बयान के लिए माफी भी मांग ली है. दूसरी तरफ, भाजपा नेताओं ने राहुल गांधी द्वारा प्रज्ञा ठाकुर को आतंकी कहने का मुद्दा भी उठाया और इस मामले पर माफी की मांग की. हालांकि इस दौरान भी नारेबाजी जारी रही है. विपक्ष 'गोडसे डाउन-डाउन' के नारे लगाता रहा. 
BJP MP Pragya Singh Thakur in Lok Sabha: Mein sadan mein mere dwara ki gayi kisi bhi tipani se kisi bhi prakar se kisi koi thess pahunchi ho toh uske liye mein khed prakat kar kshama chahti hun pic.twitter.com/tgjMbzhSvW